b"\n_START_ARTICLE_\nLGB\n_START_PARAGRAPH_\nLGB er en forkortelse for Laser Guided Bomb, en bombe, der kastes fra en flyvemaskine og derp\xc3\xa5 ledes mod m\xc3\xa5let ved hj\xc3\xa6lp af laserstyring. Bomberne kan enten laves til laserstyring, eller et LGB-kit kan p\xc3\xa5monteres 'dumme' bomber (konventionelle bomber). Dette kit indeholder styrbare finner og et hoved med en lasersensor._NEWLINE_Belysning af m\xc3\xa5let (tagging) kan ogs\xc3\xa5 ske af en person p\xc3\xa5 jorden med en Laser Designator, men normalen er at det sker fra et fly. Det kan ske at m\xc3\xa5ludpegningen sker fra eet fly, mens bomberne kastes fra andre._NEWLINE_Ikke alle fly har mulighed for m\xc3\xa5ludpegning, f.eks. kan LANTIRN (Low Altitude Navigation and Targeting Infrared for Night) kun monteres p\xc3\xa5 F-14, F-15E og F-16C/D, mens bomberne ogs\xc3\xa5 kan kastes af flere andre flytyper._NEWLINE_Der findes flere andre typer laserudpegning, blandt andet Nite Hawk, der er udviklet specielt til F-18 Hornet i flyets C- og D-modeller (Night Attack Hornet)._NEWLINE_Grunden til at man ikke kan montere et laserudstyr p\xc3\xa5 et tilf\xc3\xa6ldigt fly er, at udstyret, der sidder under flyet i en pod, i h\xc3\xb8j grad skal arbejde sammen med flyets avionics."